คุณคะ อยากทราบว่าถ้าไม่ได้ออกไปเจอแสงแดดหลายๆเดือนเลย ประมาณ 4-5เดือน แล้วพอเราออกจากบ้านไปเจอแสงแดด เราจะแพ้แดด ทำให้ให้เกิดผดผื่นหรืออาการคันหรือเปล่าคะ
สวัสดีค่ะ ภาวะแพ้แดดนั้น หมายถึงการที่ร่างกายมีผื่นตัน ตุ่มแดงที่สัมพันธ์กับการโดนแสงแดด คือผิวเราไวแดดกว่าคนปกติ จะวินิจฉัยโดยการฉายแสงอาทิตย์เทียมลงไปที่ผิวหนัง จะพบว่าผิวไหม้หรือแดงที่ความร้อนต่ำกว่าคนปกติ รักษาโดยการหลีกเลี่ยงแสงแดดหรือการรับประทานยาแก้แพ้ก่อนออกแดดการไม่โดนแดดนานๆ แล้วกลับไปโดนใหม่ ก็จะทำให้เกิดอาการแพ้แดดเหมือนเดิม หากมีภาวะแพ้แดดจริงๆค่ะ คือไม่ว่าจะไม่โดนแดดนานเท่าไร หรือโดนแดดอยู่ตลอด เมื่อต้องออกแดด จะมีอาการ เพราะผิวหนังเราไวต่อแสงแดดอยู่ ยังไม่มีวิธีการรักษาให้หายขาดค่ะดังนั้นแนะนำการทาครีมกันแดด ใส่เสื้อแขนยาว เดินในร่ม ใส่หมวกอยู่ตลอด หลีกเลี่ยงการออกนอกอาคารในช่วงแดดจัด รับประทานยาแก้แพ้แก้คันได้ หากมีอาการเป็นมาก ผื่นเห่อเยอะ ควรกลับไปพบแพทย์ที่ดูแลอีกครั้งค่ะ